Ericu950/Stoicheia-meter-silver huggingface dataset:
πολλοὺς δὲ χειρωσάμενος αὐτῶν αἰχμαλώτους καὶ λείαν ἀπελάσας , χειμῶνος ἤδη καταλαμβάνοντος ἐπανῆλθεν ἐς Παίονας , ἔν τε Σιρμίῳ διατρίβων , τῇ μεγίστῃ ἐκεῖ πόλει δοκούσῃ , τὰ πρὸς τὴν εἴσοδον ἐς τὸ ἔαρ παρεσκευάζετο .
ἠπείλει γάρ ʽκαὶ ποιήσειν ἔμελλεν ἐκκόψειν τε καὶ ὑποτάξειν τὰ μέχρις ὠκεανοῦ Γερμανῶν ἔθνη βάρβαρα .
τὰ μὲν οὖν πολεμικὰ τοιοῦτος ἦν :
καὶ ἐς δόξαν ἤρθη ἂν ἡ πρᾶξις αὐτοῦ , εἰ μὴ τοῖς οἰκείοις καὶ τοῖς ὑπηκόοις βαρύτερος ἐγεγόνει καὶ φοβερώτερος .
τί γὰρ ἦν ὄφελος βαρβάρων ἀναιρουμένων , πλειόνων γινομένων φόνων ἐν αὐτῇ τε Ῥώμῃ καὶ τοῖς ὑπηκόοις ἔθνεσιν ;
ἢ λείας ἀπάγειν τῶν ἐχθρῶν , γυμνοῦντα καὶ τὰς οὐσίας ἀφαιρούμενον τῶν οἰκείων 0 ;
ἄνεσίς τε γὰρ πᾶσα , μᾶλλον δὲ καὶ πρόκλησις δέδοτο συκοφάνταις ἐς τὸ ἐπηρεάζειν καὶ κινεῖν πράγματα προγονικά , εἰ τύχοι , καὶ ἄγνωστα καὶ ἀνεξέλεγκτα .
μόνον τέ τις κληθεὶς ἐς δικαστήριον ὑπὸ συκοφάντου εὐθέως ἡττημένος ἀπῄει καὶ τῶν ὑπαρχόντων πάντων στερηθείς .
ἑκάστης γοῦν ἡμέρας ἦν ἰδεῖν τοὺς ἐχθὲς πλουσιωτάτους τῆς ἐπιούσης μεταιτοῦντας :
τοσαύτη τις ἦν τῆς τυραννίδος ἡ φιλοχρηματία ἐπὶ προφάσει τῆς περὶ τοὺς στρατιώτας χρημάτων συνεχοῦς χορηγίας .
ἦν δὲ καὶ τοῖς ὠσὶ κοῦφος ἐς διαβολάς , ἡλικίας τε καὶ ἀξιώματος ἀφειδῶς ἔχων .
πλείστους γοῦν τῶν ἔθνη καὶ στρατόπεδα πεπιστευμένων , μετὰ ὑπατείας τιμὴν ἢ δόξαν ἐπὶ τροπαίοις προσγενομένην , ἐκ μικρᾶς καὶ εὐτελοῦς διαβολῆς ἀναρπάστους ἐποίει , καὶ ἐκέλευέ τε ἄνευ ὑπηρεσίας μόνους ὀχήμασιν ἐπιτεθέντας ἄγεσθαι νύκτωρ καὶ μεθ ἡμέραν ὁδεύοντας ἐξ ἀνατολῶν ἢ δύσεως , εἰ τύχοι , ἀπό τε μεσημβρίας ἐς Παίονας , ἔνθα διέτριβε :
σκύλας δὲ καὶ ὑβρίσας φυγαῖς ἢ θανάτοις ἐζημίου .
ἐς ὅσον μὲν οὖν τοὺς καθ ἕνα ταῦτα ἐπράττετο καὶ μέχρις οἰκείων ἔμενεν ἡ συμφορά , οὐ πάνυ τι τοῖς δήμοις τῶν πόλεων ἢ τοῖς ἔθνεσι διέφερε :
τὰ γὰρ τῶν εὐδαιμονεῖν δοκούντων ἢ πλουσίων πταίσματα πρὸς τῶν ὄχλων οὐ μόνον ἀμελεῖται , ἀλλά τινας τῶν κακοήθων καὶ φαύλων ἔσθ ὅτε καὶ εὐφραίνει φθόνῳ τῶν κρειττόνων καὶ εὐτυχούντων .
ἐπεὶ δὲ ὁ Μαξιμῖνος τοὺς πλείστους τῶν ἐνδόξων οἴκων ἐς πενίαν περιστήσας , ἃ δὴ μικρὰ καὶ ὀλίγα οὐ δ αὐτάρκη τῇ αὑτοῦ βουλήσει ᾤετο , μετῆλθεν ἐπὶ τὰ δημόσια , καὶ εἴ τινα ἦν χρήματα πολιτικὰ ἐς εὐθηνίας ἢ νομὰς τῶν δημοτῶν ἀθροιζόμενα εἴ τε θεάτροις ἢ πανηγύρεσιν ἀνακείμενα , ἐς ἑαυτὸν μετῆγε , ναῶν τε ἀναθήματα θεῶν τε ἀγάλματα καὶ ἡρώων τιμάς , καὶ εἴ τις ἦν κόσμος δημοσίου ἔργου ἢ καλλώπισμα πόλεως ἢ ὕλη νόμισμα ποιῆσαι δυναμένη , πᾶν ἐχωνεύετο 0 .
ὅπερ καὶ μάλιστα τοὺς δήμους ἐλύπησε , πένθος τε δημόσιον ἐνεποίει δίχα μάχης καὶ ἄνευ ὅπλων ὄψις πολιορκίας , ὥς τινας τῶν δημοτῶν καὶ χεῖρας ἀνατείνειν καὶ τοὺς νεὼς φρουρεῖν , ἑτοίμως τε ἔχειν πρότερον ἀναιρεθέντας πρὸ τῶν βωμῶν πεσεῖν ἢ σκῦλα τῶν πατρίδων ἰδεῖν 0 .
ἐντεῦθεν δὴ καὶ μάλιστα κατά τε πόλεις καὶ κατὰ ἔθνη διοίδαινον τῶν ὄχλων αἱ ψυχαί .
ἀπηρέσκοντό τε καὶ οἱ στρατιῶται τοῖς πραττομένοις , ὀνειδιζόντων αὐτοῖς ἐπιφθόνως συγγενῶν τε καὶ οἰκείων ὡς δὴ δἰ αὐτοὺς ταῦτα πράττοντος τοῦ Μαξιμίνου .
αἰτίαι μὲν δὴ τοιαῦται , οὔτι γε ἄλογοι , ἐς μῖσος καὶ ἀπόστασιν τοὺς ὄχλους παρώξυνον :
καὶ πάντες μὲν εὔχοντο καὶ θεοὺς τοὺς ἀδικουμένους ἐπεκάλουν , ἄρξασθαι δὲ οὐδεὶς ἐτόλμα , ἔστε συμπληρουμένης αὐτῷ τριετοῦς βασιλείας ἐκ μικρᾶς καὶ εὐτελοῦς προφάσεως , οἷα τυραννίδος σφάλματα , πρῶτοι ὅπλα ἐκίνησαν ἔς τε ἀπόστασιν εὐσταθῶς ὥρμησαν Αίβυες , ἐξ αἰτίας τοιᾶσδε 0 .
ἐπετρόπευέ τις τῆς Καρχηδονίας χώρας τραχύτατα , καὶ μετὰ πάσης ὠμότητος καταδίκας τε ἐποιεῖτο καὶ χρημάτων εἰσπράξεις , βουλόμενος εὐδοκιμεῖν παρὰ τῷ Μαξιμίνῳ .
ἐκεῖνός τε γάρ , οὓς ᾔδει ἁρμόζοντας τῇ ἑαυτοῦ γνώμῃ , ἐπελέγετο :
οἵ τε προεστῶτες τοῦ ταμιείου τότε , εἰ καὶ σπανίως χρηστοὶ ἐμπεπτώκεσαν , τόν τε κίνδυνον προῦπτον ἔχοντες καὶ τὴν ἐκείνου φιλοχρηματίαν εἰδότες , ἄκοντες ὅμως τοὺς λοιποὺς ἐμιμοῦντο .
ὁ τοίνυν κατὰ τὴν Λιβύην ἐπίτροπος τοῖς τε ἄλλοις πᾶσι βιαίως προσεφέρετο , καὶ νεανίσκους τινὰς τῶν παῤ ἐκείνοις εὖ γεγονότων καὶ πλουσίων καταδίκαις περιβαλὼν εἰσπράττειν τὰ χρήματα εὐθέως ἐπειρᾶτο , πατρῴων τε καὶ προγονικῶν οὐσιῶν αὐτοὺς ἀφαιρεῖσθαι .
ἐφ οἷς ἀλγήσαντες οἱ νεανίσκοι τὰ μὲν χρήματα αὐτῷ ἀποδώσειν ὑπέσχοντο , τριῶν ἡμερῶν αἰτήσαντες ἀνάθεσιν :
συνωμοσίαν δὲ ποιησάμενοι , πάντας τε οὓς ᾔδεσαν ἢ πεπονθότας τι δεινὸν ἢ παθεῖν δεδοικότας ἀναπείσαντες , κελεύουσι νύκτωρ κατελθεῖν τοὺς ἐκ τῶν ἀγρῶν οἰκέτας , ξύλα τε καὶ πελέκεις ἐπιφέρεσθαι .
οἳ δὲ πεισθέντες κελεύουσι τοῖς δεσπόταις πρὸ τῆς ἕω συνῆλθον ἐς τὴν πόλιν , κρύπτοντες ὑπὸ ταῖς ἐσθῆσιν ἃ ἔφερον αὐτοσχεδίου πολέμου ὅπλα .
μέγα δέ τι πλῆθος ἠθροίσθη :
φύσει γὰρ πολυάνθρωπος οὖσα ἡ Λιβύη πολλοὺς εἶχε τοὺς τὴν γῆν γεωργοῦντας .
ἅμα δὲ τῷ παραδραμεῖν τὸ περίορθρον προελθόντες οἱ νεανίσκοι τὸ μὲν πλῆθος τῶν οἰκετῶν κελεύουσιν αὑτοῖς ἕπεσθαι ὡς ὄντας μέρος τοῦ λοιποῦ ὄχλου , προστάξαντες τότε ἀποκαλύπτειν ἃ ἔφερον ὅπλα καὶ γενναίως ἀνθεστάναι , εἴ τινες ἢ στρατιωτῶν ἢ δημοτῶν αὐτοῖς ἐπίοιεν ἔκδικοι τοῦ γενησομένου ἔργου :
αὐτοὶ δὲ λαβόντες ἐγχειρίδια ὑποκόλπια προσίασι τῷ ἐπιτρόπῳ ὡς δὴ περὶ τῆς ἀποδόσεως τῶν χρημάτων διαλεξόμενοι , προσπεσόντες τε αἰφνιδίως οὐ προσδοκῶντα παίσαντες φονεύουσι .
τῶν δὲ περὶ αὐτὸν στρατιωτῶν γυμνωσάντων τὰ ξίφη τῷ τε φόνῳ ἐπεξελθεῖν θελόντων , οἱ ἐκ τῶν ἀγρῶν κατεληλυθότες προβαλόμενοι τά τε ξύλα καὶ τοὺς πελέκεις , ὑπερμαχόμενοι τῶν δεσποτῶν , τοὺς ἀνθεστῶτας ῥᾳδίως ἐτρέψαντο .
οὕτω δὴ προχωρήσαντος τοῦ ἔργου , οἱ νεανίσκοι ἅπαξ ἐν ἀπογνώσει γενόμενοι μόνην ᾔδεσαν ἑαυτοῖς σωτηρίαν ὑπάρχουσαν , εἰ τὰ τολμηθέντα αὑτοῖς αὐξήσαιεν ἔργοις μείζοσι καὶ κοινωνὸν τοῦ κινδύνου τὸν ἡγούμενον τοῦ ἔθνους παραλάβοιεν , πᾶν τε τὸ ἔθνος ἀναπείσαιεν ἐς ἀπόστασιν :
ὅπερ ᾔδεσαν πάλαι μὲν εὔχεσθαι μίσει Μαξιμίνου , φόβῳ δὲ κωλύεσθαι .
σὺν παντὶ τοίνυν τῷ πλήθει ἤδη μεσαζούσης ἡμέρας ἐπίασιν ἐπὶ τὴν τοῦ ἀνθυπατεύοντος οἰκίαν .
γορδιανὸς μὲν ἦν ὄνομα , κλήρῳ μὲν τὴν ἀνθυπατείαν λαχών , πρεσβύτης δὲ ἐς ἔτος ἤδη περί που ὀγδοηκοστὸν ἐληλακώς , πολλῶν δὲ πρότερον ἄρξας ἐθνῶν ἔν τε πράξεσι μεγίσταις ἐξετασθείς .
ὅθεν αὐτόν τε ἡδέως ὑποδέξεσθαι τὴν ἀρχὴν ᾤοντο ὥσπερ κορυφαῖον τέλος τῶν προγενομένων πράξεων , τήν τε σύγκλητον καὶ τὸν Ῥωμαίων δῆμον ἀσμένως δέξεσθαι ἄνδρα εὖ γεγονότα καὶ ἐκ πολλῶν ἡγεμονιῶν ὥσπερ κατ ἀκολουθίαν ἐπὶ τοῦτο ἐλθόντα 0 .
συνέβαινε δὲ ἐκείνης τῆς ἡμέρας , ἧς ταῦτα ἐπράττετο , οἴκοι τὸν Γορδιανὸν διατρίβειν ἡσυχάζοντα , δεδωκότα τοῖς καμάτοις ἀνάπαυλαν ἀργίαν τε ταῖς πράξεσιν .
οἱ δὲ νεανίσκοι ξιφήρεις σὺν παντὶ τῷ πλήθει , βιασάμενοι τοὺς ταῖς αὐλείαις ἐφεστῶτας , εἰσπηδήσαντες καταλαμβάνουσιν αὐτὸν ἐπί τινος σκιμποδίου ἀναπαυόμενον , περιστάντες δὲ χλαμύδι πορφυρᾷ περιβάλλουσι σεβασμίαις τε τιμαῖς προσαγορεύουσιν .
ὃ δὲ τῷ παραδόξῳ τοῦ πράγματος ἐκπλαγείς , ἐνέδραν καὶ συσκευὴν ἐξ ἐπιβουλῆς καθ ἑαυτοῦ νομίζων , ῥίψας ἀπὸ τοῦ σκίμποδος ἐς γῆν ἑαυτὸν ἐδεῖτο φείδεσθαι γέροντος μηδὲν αὐτοὺς ἀδικήσαντος , σώζειν δὲ τὴν πίστιν καὶ τὴν εὔνοιαν τῷ βασιλεύοντι .
ἐπεὶ δὲ οἳ μὲν ξιφήρεις ἐνέκειντο , ἐκεῖνος δὲ ὑπὸ δέους καὶ ἀγνοίας οὐκ ᾔδει τὸ πεπραγμένον οὐ δὲ τὸ τῆς παρούσης τύχης αἴτιον , εἷς τῶν νεανίσκων , ὃς ἦν αὐτῶν γένει καὶ δυνάμει λόγων προύχων , τοὺς λοιποὺς κατασιγάσας ἡσυχάζειν τε προστάξας , ἔχων πρόκωπον τὴν δεξιὰν ἔλεξε πρὸς αὐτὸν τοιάδε .
δύο κινδύνων προκειμένων , τοῦ μὲν παρόντος τοῦ δὲ μέλλοντος , καὶ τοῦ μὲν ἤδη προδήλου τοῦ δὲ ἐν ἀμφιβόλῳ τύχῃ , ἑλέσθαι σε δεῖ σήμερον σώζεσθαι μεθ ἡμῶν καὶ πιστεῦσαι σεαυτὸν ἐλπίδι κρείττονι , ᾗ πάντες πεπιστεύκαμεν , ἢ τεθνάναι ἤδη πρὸς ἡμῶν 0 1 .
εἰ μὲν οὖν τὰ παρόντα ἕλοιο , πολλὰ τὰ ἐφόδια ἐς ἀγαθὰς ἐλπίδας , τό τε Μαξιμίνου παρὰ πᾶσι μῖσος , πόθος τε τυραννίδος ὠμῆς ἀπαλλάξεως , καὶ ἐν ταῖς προγενομέναις πράξεσιν εὐδοκίμησις , ἔν τε συγκλήτῳ καὶ τῷ Ῥωμαίων δήμῳ γνῶσις οὐκ ἄσημος καὶ τιμὴ ἔνδοξος ἀεί 0 1 .
ἀντειπόντι δέ σοι καὶ μὴ συμπνεύσαντι ἡμῖν σήμερον τέλος ἐπικείσεται :
ἀπολούμεθα δὲ καὶ αὐτοί , εἰ δέοι , προαπολέσαντες σέ .
ἔργον γὰρ ἡμῖν τετόλμηται μείζονος ἀπογνώσεως δεόμενον :
κεῖται γὰρ ὁ τῆς τυραννίδος ὑπηρέτης , καὶ δίκας ὠμότητος παρέσχε φονευθεὶς ὑφ ἡμῶν .
ἐφ οἷς ἢν μὲν ἡμῖν συνάρῃ καὶ κοινωνὸς τῶν κινδύνων γένῃ , αὐτός τε τῆς ἐν βασιλείᾳ τιμῆς ἀπολαύσεις , τό τε ἡμῖν προκείμενον ἔργον ἐπανεθήσεται καὶ οὐ κολασθήσεται .
τοιαῦτά τινα λέγοντος τοῦ νεανίσκου οὐκ ἀνασχόμενον τὸ λοιπὸν πλῆθος , συνδραμόντων ἤδη καὶ πάντων τῶν κατὰ τὴν πόλιν ἐπειδὴ διεφοίτησεν ἡ φήμη , σεβαστὸν Γορδιανὸν ἀναγορεύει .
παραιτούμενος δὲ καὶ γῆρας προϊσχόμενος ἐκεῖνος , ἄλλως δὲ φιλόδοξος ὤν , οὐ δὲ ἀηδῶς ὑπέστη , ἑλόμενος μᾶλλον τὸν μέλλοντα κίνδυνον ἢ τὸν παρόντα , ἔν τε γήραι ἐσχάτῳ οὐ πάνυ τι δεινὸν νομίζων , εἰ δέοι , ἐν βασιλικαῖς τιμαῖς καὶ τελευτῆσαι 0 1 .
πᾶν δὴ τὸ Λιβύων ἔθνος εὐθέως ἐδεδόνητο , καὶ τὰς μὲν τοῦ Μαξιμίνου τιμὰς καθῄρουν , εἰκόσι δὲ καὶ ἀνδριᾶσι Γορδιανοῦ τὰς πόλεις ἐκόσμουν , τῷ τε κυρίῳ αὐτοῦ ὀνόματι προσθέντες Ἀφρικανὸν ἐκάλεσαν ἀφ ἑαυτῶν :
οὕτω γὰρ Λίβυες οἱ ὑπὸ μεσημβρίαν τῇ Ῥωμαίων φωνῇ καλοῦνται .
ὁ δὲ Γορδιανὸς ἐνδιατρίψας τῇ Θύστρῳ , ἔνθα ταῦτα ἐπράχθη , ἡμερῶν τινῶν , ἤδη φέρων βασιλέως ὄνομα καὶ σχῆμα , ἀπάρας τε τῆς Θύστρου ἐς τὴν Καρχηδόνα ἠπείχθη , ἣν ᾔδει μεγίστην τε οὖσαν καὶ πολυάνθρωπον , ἵν ὥσπερ ἐν Ῥώμῃ πάντα πράττῃ :
ἡ γὰρ πόλις ἐκείνη καὶ δυνάμει χρημάτων καὶ πλήθει τῶν κατοικούντων καὶ μεγέθει μόνης Ῥώμης ἀπολείπεται , φιλονεικοῦσα πρὸς τὴν ἐν Αἰγύπτῳ Ἀλεξάνδρου πόλιν περὶ δευτερείων .
εἵπετο δὲ αὐτῷ πᾶσα ἡ βασιλικὴ πομπή , τῶν μὲν στρατιωτῶν , οἵτινες ἦσαν ἐκεῖ , καὶ τῶν κατὰ τὴν πόλιν ἐπιμηκεστέρων νεανίσκων ἐν σχήματι τῶν κατὰ τὴν Ῥώμην δορυφόρων προϊόντων :
αἵ τε ῥάβδοι ἐδαφνηφόρουν , ὅπερ ἐστὶ σύμβολον ἐς τὸ διαγνῶναι τὰς βασιλικὰς ἀπὸ τῶν ἰδιωτικῶν , τὸ δὲ πῦρ προεπόμπευεν , ὡς ὄψιν καὶ τύχην ἔχειν πρὸς ὀλίγον , ὥσπερ ἐν εἰκόνι , τῆς Ῥώμης τῶν Καρχηδονίων τὴν πόλιν 0 .
ὅ τε Γορδιανὸς γράμματά τε πάμπλειστα ἐκπέμπει πρὸς ἕκαστον τῶν κατὰ τὴν Ῥώμην πρωτεύειν δοκούντων , τοῖς τε τῆς συγκλήτου δοκιμωτάτοις ἐπιστέλλει , ὧν ἦσαν αὐτῷ πλεῖστοι φίλοι τε καὶ συγγενεῖς .
ἐποίησε δὲ καὶ δημόσια γράμματα πρός τε τὸν Ῥωμαίων δῆμον καὶ τὴν σύγκλητον , δἰ ὧν τήν τε Λιβύων ἐδήλου ἐς ἑαυτὸν σύμπνοιαν , τῆς τε Μαξιμίνου ὠμότητος κατηγόρει σφοδρότατα εἰδὼς μισουμένην , αὐτός τε πᾶσαν πραότητα ὑπισχνεῖτο , συκοφάντας τε πάντας φυγαδεύων καὶ παλινδικίαν διδοὺς τοῖς ἀδίκως κατακριθεῖσι , τούς τε φυγάδας ἐς τὰς πατρίδας ἐπανάγων :
τοῖς δὲ στρατιώταις ὑπέσχετο ἐπίδοσιν χρημάτων ὅσην οὐδεὶς πρότερον , τῷ τε δήμῳ νομὰς ἐπήγγειλε 0 .
προυνοήσατο δὲ τοῦ πρότερον ἀναιρεθῆναι τὸν κατὰ τὴν Ῥώμην τῶν στρατοπέδων προεστῶτα :
ιταλιανὸς δὲ ἦν ὄνομα αὐτῷ .
τοῦτον ᾔδει τραχύτατα καὶ ὠμότατα πράττοντα , φίλτατόν τε ὄντα καὶ καθωσιωμένον τῷ Μαξιμίνῳ .
ὑποπτεύων οὖν μὴ τοῖς πραττομένοις γενναίως ἀντιστῇ καὶ τῷ ἐκείνου φόβῳ μηδεὶς αὐτῷ συνάρηται , πέμπει τὸν ταμίαν τοῦ ἔθνους , νεανίσκον φύσει εὔτολμον καὶ τὸ σῶμα οὐκ ἀγεννῆ καὶ τὴν ἡλικίαν ἀκμάζοντα , πρόθυμόν τε ἐς τὸν ὑπὲρ ἑαυτοῦ κίνδυνον , παραδοὺς αὐτῷ ἑκατοντάρχας καὶ στρατιώτας τινάς , οἷς ἔδωκε κατασεσημασμένα γράμματα ἐν πτυκτοῖς πίναξι , δἰ ὧν τὰ ἀπόρρητα καὶ κρυπτὰ ἀγγέλματα τοῖς βασιλεῦσιν ἐπιστέλλεται .
κελεύει δὲ αὐτοῖς πρὸ τῆς ἕω ἐς τὴν Ῥώμην κατελθοῦσιν ἐπιστῆναι ἔτι δικάζοντι καὶ ἀνακεχωρηκότι τῷ ʽ ? ?
ιταλιανῷ ἐν τῷ τοῦ δικαστηρίου οἰκίσκῳ , ἔνθα μόνος τὰ ἀπόρρητα καὶ κρυπτὰ δοκοῦντα ὑπὲρ σωτηρίας τοῦ βασιλέως ἠρεύνα τε καὶ ἐξήταζε , δηλῶσαί τε ὅτι φέρουσι γράμματα πρὸς Μαξιμῖνον ἀπόρρητα , ἐπὶ τοῦτό τε παῤ αὐτοῦ πεμφθῆναι ὑπὲρ ἀσφαλείας τοῦ βασιλέως 0 :
προσποιήσασθαι δὲ βούλεσθαι καὶ διαλεχθῆναι αὐτῷ ἰδιαίτερον ἀπαγγεῖλαί τε τὰ ἐντεταλμένα :
διασχολουμένῳ δὲ ἐκείνῳ περὶ τὴν τῶν σφραγίδων ἐπίγνωσιν προσποιουμένους ὡς δὴ ἐροῦντάς τι , οἷς εἶχον ὑποκολπιδίοις ξίφεσι φονεῦσαι 0 .
ἅπερ πάντα προυχώρησεν ὡς ἐκέλευσεν .
ἔτι γὰρ νυκτὸς οὔσης , ὥσπερ ἐκεῖνος εἰώθει πρὸ ἡμέρας προϊέναι , ἐπέστησαν αὐτῷ ἰδιάζοντι , μη δὲ πολλοῦ πλήθους παρόντος :
οἳ μὲν γὰρ οὐ δὲ προεληλύθεσαν , οἳ δὲ προσαγορεύσαντες πρὸ ἡμέρας ἀνακεχωρήκεσαν .
ἡσυχίας τε οὖν οὔσης ὀλίγων τε πρὸ τοῦ οἰκίσκου , δηλώσαντες αὐτῷ τὰ προειρημένα ῥᾳδίως εἰσεδέχθησαν :
ἐπιδόντες δὲ τὰ γράμματα , ἐκείνου ταῖς σφραγῖσι τὰς ὄψεις ἐπιβάλλοντος προβαλόντες τὰ ξιφίδια καὶ παίσαντες φονεύουσιν , ἔχοντές τε αὐτὰ πρόκωπα προπηδῶσιν .
οἱ δὲ παρόντες ἐκπλαγέντες ἀνεχώρησαν , οἰόμενοι Μαξιμίνου τὴν κέλευσιν εἶναι :
καὶ γὰρ ἐποίει τοῦτο πολλάκις καὶ περὶ τοὺς δοκοῦντας εἶναι φιλτάτους .
κατελθόντες δὲ διὰ μέσης τῆς ἱερᾶς ὁδοῦ προτιθέασι τὰ πρὸς τὸν δῆμον τοῦ Γορδιανοῦ γράμματα , τοῖς τε ὑπάτοις καὶ τοῖς λοιποῖς τὰ ἐπεσταλμένα διδόασι :
διασκεδάννυταί τε ὑπ αὐτῶν φήμη ὡς ἄρα καὶ Μαξιμῖνος εἴη ἀνῃρημένος .
ὡς δὲ διεφοίτησε ταῦτα , εὐθέως πᾶς ὁ δῆμος ὥσπερ ἐνθουσιῶν διέθει πανταχοῦ :
καὶ πάντες μὲν γὰρ ὄχλοι κοῦφοι πρὸς τὰ καινοτομούμενα , ὁ δὲ Ῥωμαίων δῆμος ἐν πλήθει μεγίστῳ καὶ ποικίλῳ συγκλύδων τε ἀνθρώπων πολὺ καὶ ῥᾴδιον ἔχει τὸ τῆς γνώμης εὐκίνητον 0 .
ἀνδριάντες οὖν καὶ εἰκόνες τιμαί τε πᾶσαι τοῦ Μαξιμίνου κατεσπῶντο , καὶ τὸ κρυπτὸν πρότερον διὰ φόβον μῖσος ἀδεὲς καὶ αὐτεξούσιον γενόμενον ἀκωλύτως ἐξεχεῖτο .
ἥ τε σύγκλητος συνελθοῦσα πρὶν τὸ ἀκριβὲς εἰδέναι περὶ τοῦ Μαξιμίνου , ἐκ τῆς παρούσης τύχης τὰ μέλλοντα πιστεύσαντες τὸν Γορδιανὸν ἅμα τῷ υἱῷ σεβαστοὺς ἀναγορεύουσι , τὰς δὲ τοῦ Μαξιμίνου τιμὰς ἀνατρέπουσι .
συκοφάνται τε οὖν καὶ οἱ γενόμενοι τινῶν κατήγοροι ἢ ἔφευγον ἢ ὑπὸ τῶν ἀδικηθέντων ἀνῃροῦντο , ἐπίτροποί τε καὶ δικασταὶ οἱ τῆς ἐκείνου ὠμότητος ὑπηρέται συρέντες ὑπὸ τοῦ ὄχλου ἐς τοὺς ὀχετοὺς ἐρριπτοῦντο .
φόνος τε οὐκ ὀλίγος ἐγένετο καὶ μηδὲν ἀδικησάντων ἀνθρώπων :
δανειστὰς γὰρ ἑαυτῶν ἢ καὶ ἀντιδίκους ἐν πράγμασιν ἀγοραίοις , καὶ εἴ τις πρός τινα βραχεῖαν αἰτίαν εἶχε μίσους , ἐπαναβαίνοντες ταῖς οἰκήσεσιν ἀπροσδοκήτως , ἐπηρεάζοντες ὡς συκοφάντας ἐσύλησάν τε καὶ ἐφόνευσαν 0 .
ἐν προσχήματι ἐλευθερίας ἀδείας τε εἰρηνικῆς ἔργα πολέμου ἐμφυλίου ἐγίνετο , ὡς καὶ τὸν τῆς πόλεως ἐπάρχοντα μετὰ πράξεις πολλὰς ὑπατικάς ʽΣαβῖνος δὲ ἦν ὄνομα αὐτᾦ , βουλόμενον κωλῦσαι τὰ γινόμενα , ξύλῳ παισθέντα κατὰ τοῦ κρανίου τελευτῆσαι .
καὶ ὁ μὲν δῆμος ἐν τούτοις ἦν , ἡ δὲ σύγκλητος ἅπαξ ἀναρριφθέντος κινδύνου φόβῳ τοῦ Μαξιμίνου πάντα ἔπραττεν ἐς τὸ ἀποστῆσαι αὐτοῦ τὰ ἔθνη .
πρεσβεῖαι τοίνυν πανταχοῦ πρὸς πάντας ἡγουμένους ἐξεπέμφθησαν , ἐπιλεχθέντων ἀνδρῶν ἔκ τε τῆς συγκλήτου αὐτῆς καὶ τοῦ ἱππικοῦ τάγματος οὐκ ἀδοκίμων , γράμματά τε πρὸς πάντας τὴν Ῥωμαίων καὶ τῆς συγκλήτου γνώμην δηλοῦντα , προτρέποντά τε τοὺς μὲν ἡγουμένους συναίρεσθαι τῇ κοινῇ πατρίδι καὶ συνεδρίῳ βουλεύουσι , τὰ δ ἔθνη πείθεσθαι Ῥωμαίοις , ὧν δημόσιον ἄνωθεν τὸ κράτος ἐστίν , αὐτά τε φίλα καὶ ὑπήκοα ἐκ προγόνων .
οἱ πλεῖστοι μὲν οὖν προσήκαντο τὴν πρεσβείαν , καὶ τὰ ἔθνη ἀποστήσαντες ῥᾳδίως μίσει τῆς Μαξιμίνου τυραννίδος , τούς τε ἐκεῖσε πράττοντας , εἰ τὰ Μαξιμίνου φρονοῖεν , ἀποκτείναντες προσέθεντο Ῥωμαίοις :
ὀλίγοι δέ τινες ἢ διεχρήσαντο τοὺς ἐλθόντας πρέσβεις ἢ μετὰ φρουρᾶς πρὸς ἐκεῖνον παρέπεμψαν , οὓς συλλαμβάνων ὠμῶς ἐκόλαζεν .
τὰ μὲν κατὰ τὴν Ῥωμαίων πόλιν τε καὶ γνώμην τοιαῦτα ἦν :
ὡς δ ἀπηγγέλη τῷ Μαξιμίνῳ τὰ πεπραγμένα , σκυθρωπός τε ἦν καὶ ἐν μεγάλαις φροντίσι , προσεποιεῖτό τε αὐτῶν καταφρονεῖν .
τῆς μὲν οὖν πρώτης καὶ δευτέρας ἡμέρας ἔνδον ἔμεινεν ἡσυχάζων καὶ τοῖς φίλοις περὶ τοῦ πρακτέου κοινούμενος .
τὸ δὲ στρατόπεδον πᾶν τὸ σὺν αὐτῷ οἵ τε ἐπέκεινα πάντες ἄνθρωποι ἔγνωσαν μὲν τὰ διαγγελθέντα , καὶ διοίδαινον πᾶσιν αἱ ψυχαὶ τηλικούτων ἔργων εὐτόλμῳ καινοτομίᾳ , οὐδέ τις πρός τινα ἔλεγέ τι οὔ τ εἰδέναι τι προσεποιεῖτο :
τοσοῦτος γὰρ ἦν ὁ Μαξιμίνου φόβος ὡς μηδὲν αὐτὸν λανθάνειν , παραφυλάττεσθαι δὲ πάντων οὐ μόνον τὰ διὰ φωνῆς καὶ γλώττης προφερόμενα ἀλλὰ καὶ τὰ δἰ ὄψεως νεύματα .
ὁ μέντοι Μαξιμῖνος συγκαλέσας πάντα τὸν στρατὸν ἐς τὸ πρὸ τῆς πόλεως πεδίον , προελθών τε τῆς τρίτης ἡμέρας ἀνελθών τε ἐπὶ τὸ βῆμα , ἐπιφερόμενος τὸ βιβλίον ὅπερ ἦσαν αὐτῷ συντάξαντές τινες τῶν φίλων , ἐξ ἀναγνώσεως ἔλεξε τοιάδε .
ἄπιστα μὲν οἶδα καὶ παράδοξα λέξων πρὸς ὑμᾶς , ὡς δὲ ἐγὼ οἴομαι , οὐ θαύματος ἀλλὰ χλεύης καὶ γέλωτος ἄξια 0 .
ὅπλα ἐφ ὑμᾶς καὶ τὴν ὑμετέραν ἀνδρείαν οὐ Γερμανοὶ αἴρονται , οὓς πολλάκις ἐνικήσαμεν , οὐ Σαυρομάται οἱ περὶ εἰρήνης ἑκάστοτε ἱκετεύοντες :
πέρσαι τε οἱ πάλαι Μεσοποταμίαν κατατρέχοντες νῦν ἡσυχάζουσιν , ἀγαπητῶς ἔχοντες τὰ ἑαυτῶν , δόξης τε τῆς ὑμετέρας ἐν τοῖς ὅπλοις ἀρετῆς , πείρᾳ τῶν ἐμῶν πράξεων , ἃς ἔγνωσαν ὅτε τῶν ἐπὶ ταῖς ὄχθαις στρατοπέδων ἡγούμην , ἀνεχούσης αὐτούς .
ἀλλὰ γάρ ʽμή τι ἄρα καὶ καταγέλαστον εἰπεῖν Καρχηδόνιοι μεμήνασι , καὶ πρεσβύτην ἄθλιον , ἐν ἐσχάτῳ γήραι παραφρονοῦντα , πείσαντες ἢ βιασάμενοι ὥσπερ ἐν πομπαῖς παίζουσι βασιλείαν , τίνι θαρροῦντες στρατῷ , παῤ οἷς ἐς τὴν τοῦ ἡγουμένου ὑπηρεσίαν ἀρκοῦσι ῥαβδοῦχοι 0 ;
ποῖα φέροντες ὅπλα , παῤ οἷς οὐδὲν πλὴν δορατίων οἷς πρὸς θηρία μονομαχοῦσι 0 ;
τὰ πολεμικὰ αὐτοῖς γυμνάσια χοροὶ καὶ σκώμματα καὶ ῥυθμοί 0 .
μηδέ τινα ὑμῶν ἐκπληττέτω τὰ κατὰ Ῥώμην ἀγγελθέντα .
ιταλιανὸς μὲν ἀνῃρέθη δόλῳ καὶ ἀπάτῃ ληφθείς , τοῦ δὲ Ῥωμαίων δήμου τὸ κοῦφον καὶ εὐμετάβολον οὐκ ἀγνοεῖτε καὶ μέχρι βοῆς θρασύ :
εἰ δύο ἢ τρεῖς ὁπλίτας ἴδοιεν μόνον , ὑπ ἀλλήλων ὠθούμενοί τε καὶ πατούμενοι , φεύγων ἕκαστος τὸν ἴδιον κίνδυνον τοῦ κοινοῦ ἀμελῶς ἔχει .
εἰ δὲ καὶ τὰ τῆς συγκλήτου τις ὑμῖν διήγγειλε , μὴ θαυμάζετε εἰ τὸ μὲν ἡμέτερον σῶφρον τραχὺ αὐτοῖς δοκεῖ , τὸ δ ὁμότροπον ἐν ἀκολάστῳ βίῳ ἐκείνου προτιμᾶται , καὶ τὰ μὲν ἀνδρεῖα καὶ σεμνὰ τῶν ἔργων φοβερὰ προσαγορεύουσι , τὰ δ ἀνειμένα καὶ ἐκβεβακχευμένα ὡς ἥμερα δἰ ἡδονῆς ἔχουσι 0 :
διόπερ πρὸς τὴν ἐμὴν ἀρχὴν οὖσαν ἐπιστρεφῆ καὶ κόσμιον ἀλλοτρίως διάκεινται , ἥσθησαν δὲ τῷ Γορδιανοῦ ὀνόματι , οὗ τὸν διαβεβλημένον βίον οὐκ ἀγνοεῖτε .
πρὸς τούτους καὶ τοὺς τοιούτους ἡμῖν ὁ πόλεμος , εἴ τις οὕτως αὐτὸν καλεῖν βούλοιτο 0 .
ἐγὼ μὲν γὰρ ἡγοῦμαι ὡς οἱ πλεῖστοι καὶ σχεδὸν πάντες , εἰ μόνον Ἰταλίας ἐπιβαίημεν , ἱκετηρίους θαλλοὺς καὶ τέκνα προτείναντες ὑποστρώσουσιν αὑτοὺς τοῖς ἡμετέροις ποσίν , οἱ δὲ λοιποὶ διὰ δειλίαν καὶ φαυλότητα φεύξονται , ὡς ὑπάρξαι ἐμοί τε ὑμῖν καὶ τὰ ἐκείνων πάντα δοῦναι , ὑμῖν τε ἀδεῶς λαβοῦσι καρποῦσθαι .
τοιαῦτά τινα εἰπών , βλάσφημά τε πολλὰ ἐς τὴν Ῥώμην καὶ τὴν σύγκλητον δἰ ὧν παρεφθέγγετο ἀπορρίψας , ταῖς τε διὰ χειρὸς ἀπειλαῖς καὶ τραχέσι προσώπου νεύμασιν ὡς πρὸς παρόντας ὀργισθείς , ἐπαγγέλλει τὴν ἐπ Ἰταλίαν ἔξοδον .
διανείμας τε αὐτοῖς πάμπλειστα χρήματα , μιᾶς ἡμέρας διαλιπών , τῆς ὁδοῦ εἴχετο , πολύ τι πλῆθος ἐπαγόμενος στρατοῦ , τήν τε ὑπὸ Ῥωμαίοις δύναμιν .
εἵπετο δὲ αὐτῷ καὶ Γερμανῶν οὐκ εὐκαταφρόνητος ἀριθμός , οὓς τοῖς ὅπλοις κεχείρωτο ἢ πείσας ἐς φιλίαν καὶ συμμαχίαν ἐπῆκτο , μηχαναί τε καὶ πολεμικὰ ὄργανα , καὶ ὅσα πρὸς τοὺς βαρβάρους ἰὼν ἐπεφέρετο .
αὐτὸς μὲν σχολαιτέραν τὴν ὁδοιπορίαν ἐποιεῖτο διὰ τὴν τῶν ὀχημάτων καὶ ἐπιτηδείων πανταχόθεν συγκομιδήν :
αἰφνιδίου γὰρ γενομένης τῆς ἐπ Ἰταλίαν ὁδοῦ , οὐκ ἐκ προνοίας , ὥσπερ εἰώθει , ἀλλ ἐξ αὐτοσχεδίου καὶ ἐπειγούσης ὑπηρεσίας τὰ χρειώδη τῷ στρατῷ ἠθροίζετο .
ἔδοξεν οὖν αὐτῷ προπέμψαι τὰς τῶν Παιόνων φάλαγγας :
ἐκείνοις γὰρ μάλιστα ἐπίστευεν , οἵπερ αὐτὸν καὶ πρῶτοι ἀνεῖπον βασιλέα ἐθελονταί τε ὑπὲρ αὐτοῦ κινδυνεύειν ὑπισχνοῦντο .
ἐκέλευσεν οὖν αὐτοῖς φθάσαι τὴν λοιπὴν δύναμιν καὶ τὰ ἐν Ἰταλίᾳ χωρία προκαταλαβεῖν .
καὶ οἱ μὲν περὶ τὸν Μαξιμῖνον ὡδοιπόρουν , ἐν δὲ τῇ Καρχηδόνι οὐχ ὡς ἠλπίκεσαν τὰ πράγματα ἐχώρει .
καπελλιανὸς γὰρ ἦν τις ὄνομα , τῶν ἀπὸ συγκλήτου , ἡγεῖτο δὲ Μαυρουσίων τῶν ὑπὸ Ῥωμαίοις , Νομάδων δὲ καλουμένων .
τὸ δὲ ἔθνος στρατοπέδοις πέφρακτο διὰ τὸ περικείμενον πλῆθος Μαυρουσίων τῶν βαρβάρων , ὡς ἂν ἐπέχοι αὐτῶν τὰς ἐξ ἐπιδρομῆς ἁρπαγάς .
εἶχεν οὖν ὑφ ἑαυτῷ δύναμιν οὐκ εὐκαταφρόνητον στρατιωτικήν .
πρὸς δὴ τὸν Καπελλιανὸν τοῦτον ὁ Γορδιανὸς ἀπεχθῶς διέκειτο ἄνωθεν ἔκ τινος ἀγοραίου διαφορᾶς .
τότε τοίνυν ἐν τῷ τῆς βασιλείας γενόμενος ὀνόματι διάδοχόν τε αὐτῷ ἔπεμψε καὶ τοῦ ἔθνους ἐξελθεῖν ἐκέλευσεν .
ὃ δὲ πρός τε ταῦτα ἀγανακτήσας , τῷ τε Μαξιμίνῳ καθωσιωμένος , ὑφ οὗ καὶ τὴν ἡγεμονίαν πεπίστευτο , πάντα τὸν στρατὸν συναθροίσας ἀναπείσας τε Μαξιμίνῳ τηρεῖν τὴν πίστιν καὶ τὸν ὅρκον , κατῆλθεν ἐπὶ τὴν Καρχηδόνα δύναμιν ἄγων μεγίστην τε καὶ γενναίων ἀνδρῶν ἡλικίαις ἀκμάζουσαν , καὶ παντοδαπῇ ὅπλων παρασκευῇ ἐξηρτυμένην , ἐμπειρίᾳ τε πολεμικῇ καὶ τῆς πρὸς τοὺς βαρβάρους μάχης συνηθείᾳ ἑτοίμην πρὸς μάχας .
ὡς δὲ ἀπηγγέλη τῷ Γορδιανῷ ὁ στρατὸς προσιὼν τῇ πόλει , αὐτός τε ἐν ἐσχάτῳ δέει ἦν , οἵ τε Καρχηδόνιοι ταραχθέντες , οἰόμενοι ἐν πλήθει ὄχλου , οὐκ ἐν εὐταξίᾳ στρατοῦ τὸ εὔελπι τῆς νίκης εἶναι , πανδημεὶ πάντες ἐξίασιν ὡς δὴ τῷ Καπελλιανῷ ἀντιταξόμενοι .
γορδιανὸς μὲν οὖν ὁ πρεσβύτης , ὥς τινές φασιν , ἅμα τῷ τῆς Καρχηδόνος ἐπιβῆναι ἐν ἀπογνώσει γενόμενος , ἐννοῶν τὴν δύναμιν τοῦ Μαξιμίνου , οὐδὲν δὲ ὁρῶν ἐν Λιβύῃ ἀξιόμαχον ἰσόρροπον , ἀνήρτησεν ἑαυτὸν βρόχῳ :
κρυπτομένης δὲ αὐτοῦ τῆς τελευτῆς τὸν υἱὸν αὐτοῦ στρατηγήσοντα δὴ τοῦ πλήθους εἵλοντο .
γενομένης δὲ συμβολῆς οἱ μὲν Καρχηδόνιοι ὄχλῳ πλείους ἦσαν , ἄτακτοι δὲ καὶ πολεμικῶν ἔργων ἀπαίδευτοι ἅτε ἐν εἰρήνῃ βαθείᾳ τεθραμμένοι ἑορταῖς τε καὶ τρυφαῖς σχολάζοντες ἀεί , γυμνοί τε ὅπλων καὶ ὀργάνων πολεμικῶν .
ἕκαστος δὲ ἐπεφέρετο οἴκοθεν ἢ ξιφίδιον ἢ πέλεκυν δοράτιά τε ἐκ κυνηγεσίων :
βύρσας τε τὰς ἐμπεσούσας περιτεμόντες καὶ ξύλα καταπρίσαντες ἐς τὰ παρατυχόντα σχήματα , ὡς ἕκαστος ἐδύνατο , πρόβλημα τοῦ σώματος ἐποιεῖτο .
οἱ δὲ Νομάδες ἀκοντισταί τε εὔστοχοι καὶ ἱππεῖς ἄριστοι , ὡς καὶ χαλινῶν ἄνευ ῥάβδῳ μόνῃ τὸν δρόμον τῶν ἵππων κυβερνᾶν 0 1 .
ῥᾷστα οὖν ἐτρέψαντο τῶν Καρχηδονίων τὸ πλῆθος , οἵπερ οὐχ ὑπομείναντες αὐτῶν τὴν ἐμβολήν , πάντα ῥίψαντες ἔφυγον :
ὠθούμενοι δὲ ὑπ ἀλλήλων καὶ πατούμενοι , πλείους ὑπὸ τοῦ οἰκείου πλήθους ἐφθάρησαν ἢ πρὸς τῶν πολεμίων 0 .
ἔνθα καὶ ὁ τοῦ Γορδιανοῦ υἱὸς ἀπώλετο οἵ τε περὶ αὐτὸν πάντες , ὡς διὰ πλῆθος πτωμάτων μή τε νεκρῶν ἀναίρεσιν πρὸς ταφὴν γενέσθαι δυνηθῆναι μή τε τὸ τοῦ νέου Γορδιανοῦ σῶμα εὑρεθῆναι .
οἱ μὲν γὰρ φεύγοντες , ὅσοι τε ἦσαν εἰσρυέντες ἐς τὴν Καρχηδόνα ὅσοι τε λαθεῖν ἠδυνήθησαν , σκεδασθέντες ἐς πᾶσαν τὴν πόλιν , οὖσαν μεγίστην τε καὶ πολλήν , ὀλίγοι ἐκ πολλῶν ἐσώθησαν :
τὸ δὲ λοιπὸν πλῆθος περὶ ταῖς πύλαις στενοχωρούμενον , παρεισδῦναι σπουδάζοντος ἑκάστου , βαλλόμενόν τε ὑπὸ τῶν ἀκοντιστῶν καὶ τιτρωσκόμενον ὑπὸ τῶν ὁπλιτῶν διεφθείρετο .
πολλὴ δὲ οἰμωγὴ κατὰ τὴν πόλιν γυναικῶν τε καὶ παιδίων , ὧν ἐν ὄψει οἱ φίλτατοι ἀπώλοντο 0 .
ἕτεροι δέ φασιν , ὡς δὴ ταῦτα οἴκοι μεμενηκότι διὰ γῆρας τῷ πρεσβύτῃ Γορδιανῷ ἀπηγγέλη ὅ τε Καπελλιανὸς εἰσελαύνων ἐς τὴν Καρχηδόνα ἐδηλώθη , ἐν ἀπογνώσει δὲ πάντων γενόμενος , εἰσελθὼν μόνος ἐς τὸν οἰκίσκον ὡς δὴ καθευδήσων , ἐξαρτήσας ἧς ἐπεφέρετο ζώνης τὸν τράχηλον ἐν βρόχῳ , τοῦ βίου ἀνεπαύσατο .
τοιούτῳ μὲν δὴ τέλει Γορδιανὸς ἐχρήσατο , βιώσας τὰ πρῶτα εὐδαιμόνως , ἐν εἰκόνι τε βασιλείας τελευτήσας :
ὁ δὲ Καπελλιανὸς ἐς Καρχηδόνα εἰσελθὼν πάντας τε τοὺς πρωτεύοντας ἀπέκτεινεν , εἴ τινες καὶ ἐσώθησαν ἐκ τῆς μάχης , ἐφείδετό τε οὔ τε ἱερῶν συλήσεως οὔ τε χρημάτων ἰδιωτικῶν τε καὶ δημοσίων ἁρπαγῆς .
ἐπιών τε τὰς λοιπὰς πόλεις ὅσαι τὰς Μαξιμίνου τιμὰς καθῃρήκεσαν , τοὺς μὲν ἐξέχοντας ἐφόνευε , τοὺς δὲ δημότας ἐφυγάδευεν , ἀγρούς τε καὶ κώμας ἐμπιπράναι λεηλατεῖν τε τοῖς στρατιώταις ἐπέτρεπε , προσποιούμενος μὲν τιμωρίαν εἰσπράττειν ἐφ οἷς ἐς Μαξιμῖνον ἡμαρτήκεσαν , λανθανόντως δὲ εὔνοιαν ἑαυτῷ παρὰ τῶν στρατιωτῶν μνώμενος , ἵν εἴ τι πταίσειεν τὰ Μαξιμίνου πράγματα , αὐτὸς ἔχων δύναμιν εὐνοοῦσαν τῆς ἀρχῆς ἀντιποιήσαιτο .
τὰ μὲν δὴ κατὰ τὴν Λιβύην ἐν τούτοις ἦν :
ὡς δὲ ἐς τὴν Ῥώμην ἐδηλώθη ἡ τοῦ πρεσβύτου τελευτή , ἐν πολλῇ ταραχῇ καὶ ἀφασίᾳ ὅ τε δῆμος ἦν ἥ τε σύγκλητος μάλιστα , τετελευτηκότος ἐς ὃν ἠλπίκεσαν :
ᾔδεσαν γὰρ αὐτὸν οὔ τε φεισόμενον τινός :
ὃς γὰρ καὶ φύσει ἀλλοτρίως καὶ ἀπεχθῶς πρὸς αὐτοὺς διέκειτο , τότε καὶ ἐπ εὐλόγοις αἰτίας ὡς ὁμολογουμένοις ἐχθροῖς εἰκότως ὠργίζετο .
ἔδοξεν οὖν συνελθεῖν καὶ περὶ τῶν πρακτέων σκέψασθαι , ἅπαξ τε ἀναρρίψαντας κίνδυνον πόλεμον ἄρασθαι , προστησαμένους ἑαυτῶν χειροτονηθέντας βασιλέας , οὓς ἠθέλησαν μερίσαι τὴν ἀρχήν , ὡς μὴ παῤ ἑνὶ οὖσα ἡ ἐξουσία ἐς τυραννίδα πάλιν ἐξοκείλῃ .
συνῆλθον οὖν οὐκ ἐς τὸ σύνηθες συνέδριον ἀλλ ἐς τὸν τοῦ Διὸς νεὼν τοῦ Καπετωλίου , ὃν σέβουσι Ῥωμαῖοι ἐν ἀκροπόλει .
συγκλείσαντες οὖν αὑτοὺς ἐν τῷ σηκῷ μόνους , ὥσπερ ὑπὸ μάρτυρι τῷ Διὶ καὶ συνέδρῳ ἐπισκόπῳ τε τῶν πραττομένων , ἐπιλεξάμενοι τῶν ἐν ἡλικίᾳ καὶ ἀξιώματι προυχόντων οὓς ἐδοκίμαζον κατὰ ψηφοφορίαν , ἐχόντων καὶ ἄλλων ψήφους , διακριθεισῶν τε καὶ τοῦ πλείστου τῆς γνώμης Μάξιμόν τε καὶ Βαλβῖνον ἀνειπόντος αὐτοκράτορας ἐποίησαν 0 .
τούτων δ ἦν ὁ μὲν Μάξιμος ἔν τε πολλαῖς στρατοπέδων ἀρχαῖς γενόμενος , τῆς τε Ῥωμαίων πόλεως ἔπαρχος καταστὰς ἀνεπιστρόφως τε ἄρξας , καὶ ἐν ὑπολήψει παρὰ τοῖς ὄχλοις φρενῶν τε καὶ ἀγχινοίας καὶ βίου σώφρονος , ὁ δὲ Βαλβῖνος γενόμενος μὲν εὐπατρίδης , ἐς δευτέραν δὲ ὑπατείαν ἐληλακὼς ἐθνῶν τε ἡγησάμενος ἀμέμπτως , τὸ δ ἦθος ἁπλούστερος 0 1 .
τῆς οὖν χειροτονίας ἐκείνους ἀνειπούσης σεβαστοί τε ἀνηγορεύθησαν , καὶ πάσαις ταῖς βασιλικαῖς τιμαῖς ἡ σύγκλητος διὰ δόγματος αὐτοὺς ἐκόσμησεν .
ὁ δὲ δῆμος τούτων ἐν τῷ Καπετωλίῳ πραττομένων , εἴ τε ὑποβαλόντων τινῶν Γορδιανοῦ φίλων καὶ οἰκείων εἴ τε γνόντες ὑπὸ φήμης , παρειστήκεσαν ταῖς πύλαις , φράξαντες πᾶσαν τὴν ἐς τὸ Καπετώλιον ἄνοδον τῷ πλήθει τῶν ὄχλων , λίθους τε καὶ ξύλα ἐπεφέροντο , ἀντιπράττοντες τοῖς ὑπὸ τῆς συγκλήτου ἐψηφισμένοις , καὶ μάλιστα τὸν Μάξιμον παραιτούμενοι :